Projekts

2017. gada Noteikumi Nr.

Rīgā (prot. Nr.   .§)

**Noteikumi par Nacionālās drošības likumā noteikto institūciju, tai iesniedzamās informācijas apjomu, iesniegšanas kārtību, iesniegtās informācijas izvērtēšanu, kā arī Nacionālās drošības likumā noteiktā lēmuma pieņemšanu un paziņošanu**

Izdoti saskaņā ar

Nacionālās drošības likuma

39.panta ceturto daļu un

44.panta astoto daļu

1. Noteikumi nosaka

1.1. institūciju:

1.1.1. kurai iesniedzama informācija par nacionālajai drošībai nozīmīgas komercsabiedrības dalībniekiem, akcionāriem un personām, kuras izmanto netiešo līdzdalību (balsstiesības), vai par biedriem, kā arī patiesajiem labuma guvējiem – fiziskajām personām, kuriem tieši vai netieši ir būtiska līdzdalība šajā komercsabiedrībā;

1.1.2. kurai iesniedzams pieteikums atļaujas saņemšanai (turpmāk – pieteikums):

1.1.2.1. valsts līmeņa sevišķi svarīgas kritiskās infrastruktūras (A kategorijas kritiskās infrastruktūra), kuras iznīcināšana vai darbības spēju samazināšana būtiski apdraud valsts pārvaldīšanu un drošību, nodošanai valdījumā vai īpašumā citai personai;

1.1.2.2. valsts līmeņa svarīgas infrastruktūras (B kategorijas kritiskā infrastruktūra), kuras iznīcināšana vai darbības spēju samazināšana apgrūtina valsts pārvaldīšanu un apdraud sabiedrības un valsts drošību, nodošanai valdījumā vai īpašumā citai personai;

1.1.2.3. Eiropas kritiskās infrastruktūras nodošanai valdījumā vai īpašumā citai personai;

1.1.2.4. pirms persona vai vairākas personas, kas rīkojas saskaņoti, iegūst būtisku līdzdalību vai izšķirošu ietekmi nacionālajai drošībai nozīmīgā komercsabiedrībā vai kļūst par šādas komercsabiedrības biedru, vai arī iegūst ietekmi Latvijas Republikā reģistrētā kapitālsabiedrībā, kura ir nacionālajai drošībai nozīmīgas komercsabiedrības biedrs;

1.1.2.5. saglabāt līdzdalību vai palikt par biedru nacionālajai drošībai komercsabiedrībā nacionālajai drošībai nozīmīgas komercsabiedrības dalībniekam, akcionāram, personai, kura izmanto netiešo līdzdalību (balsstiesības), vai biedram, ja mainās tās patiesā labuma guvējs;

1.1.2.6. uzņēmuma pārejai, kuras rezultātā cita persona iegūst īpašumā tādu uzņēmumu no nacionālajai drošībai nozīmīgas kapitālsabiedrības, kurā ietilpst aktīvi, kas tiek izmantoti tādas darbības veikšanai, kas bija par pamatu, lai komercsabiedrību atzītu par nacionālajai drošībai nozīmīgu komercsabiedrību.

1.2. nacionālajai drošībai nozīmīgas komercsabiedrības iesniedzamās informācijas apjomu, tās iesniegšanas un izvērtēšanas kārtību;

1.3. lēmuma par atļaujas izsniegšanu vai atteikumu to izsniegt pieņemšanas un lēmuma, ar kuru nosaka pienākumu komercsabiedrības dalībniekam, akcionāram, personai, kura izmanto netiešo līdzdalību (balsstiesības), vai biedram pienākumu noteiktā termiņā attiecīgi atsavināt pamatkapitāla daļas vai akcijas vai izbeigt netiešo līdzdalību (balsstiesības), vai izstāties no komercsabiedrības pieņemšanas un paziņošanas kārtību un paziņojumā par pieņemto lēmumu iekļaujamo informāciju.

2. nacionālajai drošībai nozīmīga komercsabiedrība atbilstoši Nacionālās drošības likuma 39.panta pirmās daļas 4.punktam iesniedz Ekonomikas ministrijā turpmāk minēto informāciju:

2.1. visas komercsabiedrības:

2.1.1. firmu, reģistrācijas numuru un juridisko adresi;

2.1.2. atbilstību Nacionālās drošības likuma 37.panta nosacījumiem;

2.1.3. sarakstu ar patiesā labuma guvējiem atbilstoši Nacionālās drošības likuma 39.panta pirmās daļas 4.punktam. Ja izpildās kāds no Nacionālās drošības likuma 39.panta trešajā daļā norādītajiem apstākļiem, informāciju par patiesā labuma guvēju var norādīt atbilstoši attiecīgajā daļā minētajam;

2.1.4. noslēgtajiem koncerna līgumiem;

2.1.5. citu informāciju, kas svarīga saistībā ar šīs sabiedrības darbību kā nacionālajai drošībai nozīmīgajai komercsabiedrībai un nav noteikta kā obligāti sniedzama informācija.

2.2. akciju sabiedrības:

2.2.1. tās pamatkapitālu, kopējo akciju skaitu un nominālvērtību, akciju kategorijas un balsstiesīgās akcijas;

2.2.2. akcionāriem:

2.2.2.1. akcionāru reģistrā reģistrētiem akcionāriem ar vārda akcijām;

2.2.2.2. pēdējai akcionāru sapulcei no Latvijas Centrālā depozitārija saņemto sarakstu akcionāriem ar uzrādītajām akcijām, kā arī informāciju par akcionāru iesniegtajiem paziņojumiem atbilstoši Finanšu instrumenta tirgus likuma 61.panta pirmajai daļai pēc pēdējās akcionāru sapulces;

2.2.3. informāciju par personām, kuras izmanto netiešo līdzdalību (balsstiesības);

2.2.4. zināmām vienošanām, kuras akcionāri ir noslēguši par akcionāru tiesību izlietošanu sabiedrības pārvaldībā;

2.3. sabiedrība ar ierobežotu atbildību:

2.3.1. pamatkapitālu, kopējais kapitāla daļu skaitu un tās nominālvērtību, kā arī balsstiesībām;

2.3.2. dalībnieku reģistru;

2.3.4. zināmām vienošanām, kuras dalībnieki ir noslēguši par dalībnieka tiesību izlietošanu sabiedrības pārvaldībā;

2.3.5. informāciju par personām, kuras izmanto netiešo līdzdalību (balsstiesības);

2.4. personālsabiedrību:

2.4.1. sarakstu ar tās biedriem, to tiesībām un pienākumiem;

2.4.2. sabiedrības līgumu, ja tāds ir noslēgts.

3. Šo noteikumu 2.punktā norādīto informāciju par juridisko personu sniedz, norādot tās nosaukumu, reģistrācijas numuru un juridisko adresi vai rezidences valsti, ja nav pieejama informācija par juridisko adresi, bet fiziskajai personai norādot vārdu, uzvārdu, personas kodu vai citus personu identificējošus datus un adresi vai rezidences valsti, ja nav pieejama informācija par adresi un informāciju par pilsonību, ja tāda ir pieejama.

4. Ja pieteikumu iesniedz Nacionālās drošības likuma 22.2panta septītajā daļā vai 40.panta pirmajā daļā noteiktās atļaujas saņemšanai, tad ieguvējs, ja tā ir:

4.1. fiziskā persona, sniedz attiecīgi šo noteikumu 3.punktā norādīto informāciju;

4.2. juridiskā persona, tad sniedz attiecīgi šo noteikumu 2. un 3.punktā norādīto informāciju.

5. Ja pieteikumu iesniedz Nacionālās drošības likuma 41.panta pirmajā daļā noteiktās atļaujas saņemšanai, tad pieteikumā par patiesā labuma guvēju norāda šo noteikumu 3.punktā noteikto informāciju. Ja izpildās kāds no Nacionālās drošības likuma 39.panta trešajā daļā norādītajiem apstākļiem, informāciju par patiesā labuma guvēju var norādīt atbilstoši konkrētā punktā noteiktajam.

6. Ja pieteikumu iesniedz Nacionālās drošības likuma 42.panta pirmajā daļā noteiktās atļaujas saņemšanai, tad nacionālai drošībai nozīmīgā komercsabiedrība iesniedz šo noteikumu 2. un 3.punktā norādīto informāciju par uzņēmuma ieguvēju.

7. Ja persona nevar iesniegt informāciju, kas noteikta šo noteikumu 2.-6.punktā, tad tā Ekonomikas ministrijai norāda pamatojumu, kādēļ tā minēto informāciju nevar iesniegt. Iesniedzējam ir pienākums iesniegt minēto informāciju tiklīdz tā to var iesniegt atbilstoši noteikumiem.

8. Ekonomikas ministrija un valsts drošības iestādes var pieprasīt no iesniedzēja papildu informāciju un dokumentus, kas nepieciešami, lai izvērtētu pieteikumu, kā arī skaidrojumu, ja atbilstoši Ekonomikas ministrijas rīcībā esošajai informācijai nav ievērotas Nacionālās drošības likumā noteiktās prasības vai šo noteikumu prasības.

9. Ja ir saņemts pieteikums Ministru kabineta atļaujas saņemšanai, tad Ekonomikas ministrija to nekavējoties nosūta valsts drošības iestādēm atzinuma sniegšanai, vai atļaujas izsniegšana neapdraud nacionālās drošības intereses.

10. Lēmuma projektu par atļaujas izsniegšanu vai atteikumu to izsniegt, kā arī par pienākumu personai, kura nav saņēmusi atļauju saglabāt līdzdalību vai palikt par biedru komercsabiedrībā, atsavināt pamatkapitāla daļas vai akcijas vai izbeigt netiešo līdzdalību (balsstiesības) vai izstāties no komercsabiedrības, sagatavo Ekonomikas ministrija un Ekonomikas ministrs iesniedz to izskatīšanai steidzamības kārtībā Ministru kabinetā.

11. Ministru kabinets pieņem lēmumu par atteikumu izsniegt atļauju, ja:

11.1. atļaujas izsniegšana apdraud nacionālās drošības intereses;

11.2. persona, kas iesniegusi pieteikumu par atļaujas izsniegšanu, nav Ekonomikas ministrijas vai valsts drošības iestāžu noteiktajā termiņā iesniegusi papildu informāciju vai dokumentus un tā ir nepieciešama valsts drošības iestādēm, lai sniegtu atzinumu;

11.3. Ekonomikas ministrija vai valsts drošības iestādes konstatē, ka tām ir sniegta nepatiesa informācija.

12. Ministru kabineta pieņemto lēmumu Ekonomikas ministrija paziņo atbilstoši Paziņošanas likumam. Ja Ministru kabineta lēmums satur valsts noslēpumu, tad lēmumu paziņo izraksta veidā, iekļaujot lēmumā tās daļas, kas nesatur valsts noslēpumu.

Ministru prezidents M.Kučinskis

Ministru prezidenta biedrs,

ekonomikas ministrs       A.Ašeradens

Iesniedzējs:

Ministru prezidenta biedrs,

ekonomikas ministrs       A.Ašeradens

Vīza:

Valsts sekretārs J.Stinka